CELEX: C2005/132/46
Language: sl
Date: 2005-05-28 00:00:00
Title: Sodba Sodišča prve stopnje z dne 17. marca 2005 v zadevi T-160/03 AFCon Management Consultants in drugi proti Komisiji Evropskih skupnosti (Program TACIS — Povabilo k oddaji ponudb — Kršitev razpisnega postopka — Odškodninska tožba)

28.5.2005   
            
            
               SL
            
            
               Uradni list Evropske unije
            
            
               C 132/25
            
         
      SODBA SODIŠČA PRVE STOPNJE
   
   z dne 17. marca 2005
   v zadevi T-160/03 AFCon Management Consultants in drugi proti Komisiji Evropskih skupnosti (1)
   
   (Program TACIS - Povabilo k oddaji ponudb - Kršitev razpisnega postopka - Odškodninska tožba)
   (2005/C 132/46)
   Jezik postopka: angleščina
   V zadevi T-160/03, AFCon Management Consultants, s sedežem v Brayu (Irska), Patrick Mc Mullin, stanujoč v Brayu, in Seamus O'Grady, stanujoč v Brayu, ki jih zastopata B. O'Connor, solicitor, in I. Carreño, avocat, proti Komisiji Evropskih skupnosti (zastopnika: J. Enegren in F. Hoffmeister, z naslovom za vročanje v Luxembourgu), zaradi zahtevka na povrnitev škode, nastale zaradi domnevnih kršitev postopka s povabilom k oddaji ponudb za projekt, ki ga financira program TACIS („Projekt FDRUS 9902 — Agricultural extension services in South Russia“), je Sodišče prve stopnje (peti senat) v sestavi P. Lindh, predsednica senata, sodnica, R. García-Valdecasas in J.D. Cooke, sodnika, sodni tajnik: D. Christensen, dne 17. marca 2005 razglasilo sodbo, katere izrek se glasi:
   
               1.
            
            
               
                  Komisija je dolžna družbi AFCon plačati znesek 48 605 evrov, skupaj z obrestmi od dneva razglasitve te sodbe do dneva celotnega plačila. Obrestna mera, ki jo je treba uporabiti, se izračuna na podlagi obrestne mere, ki je bila za zadevno obdobje določena s strani Evropske centralne banke za operacije glavnega refinanciranja, in poveča za dve točki. Višina obresti se izračuna po konformni metodi.
               
            
         
               2.
            
            
               V preostalem delu se tožba zavrne.
            
         
               3.
            
            
               Komisiji se naloži plačilo stroškov.
            
         
      (1)  UL C 200, 23.8.2003.